ؤلطراس ف لمغريب

اولطراس هوما مجموعة ديال ناس لي كيشجعو فرقة ديالهم ولكن عندهم طقوس خاصة بهم كتخليهم مختالفين على الجمهور لعادي. هاد لبلان بدا ف لبرازيل ف 1940 و غيوصل ل لمغريب ف 2005. التيران. التيران فيه 4 لبلايص: نورد، سود، تريبين، شميشة. اولطراس كيريحو يا فسود يا نورد. اولطراس النهار اللول كتختار بلاصة ديالها و كتعتابر مقدسة بنسبة لهم. يقد ف بلاصة وحدة يريحو كتر من اولطراس وحدة. ف التيران كل بلاصة من هاد ربعة كتكون مقسمة ل بيبان منين كيدخل الجمهور. اولطراس كتختار نهار اللول لباب ديالها لي تاهوا مقدس بنسبة ليها. الماطوس. الماطوس هوا داكشي لكيجيبو اولطراس لتيران: لباش. كيكون يا توب و كيصبغوه و لا كيكون مطبوع غالبا كتكون فيه سمية ديال اولطراس و تاريخ فاش بداو. هاد الباش كيتعلق قدام الباب لي مدكور ف لول. الباش فيه بزاف د النواع: لماطيريال ديال لاباندا. هو الالات الموسيقيا لكيجيبو لتيران باش يزهاو بحال طبل… لكراكاج. هو الاحتفال لكيديروه اولطراس ف تيران. كيديروه ب لفلام / فيزي / سطروبورو. كلام ديال الاولطراس. پرودوي. هوما لحوايج لي كتخرج الاولطراس منهم سويتا / بيريا / كاسكيطا / تيشورت. لغا و لا الغنا. الاغاني لي كتخرج لا باندا اولطراس ايليميني. فاش شي اولطراس كيمشي ليها الباش كتسما ايليميني على حساب شروط كاين ليخاص تيتكلب الباش اوفيسيال و لا حتى يتكلب فيتران ديالهم عاد ينساحبو. ديبلاصمون. فاش اولطراس كتمشي مع الفرقة ديالها فاش كتلعب برا المدينة. تيفو. هو واحد احتفال كيوجدوه الاولطراس باش يتهز فاش يدخلو لعابا و فيه انواع بحال: تيفو فوال / تيفو ميكا / تيفو 3D /تيفو طرونصبارون. اعضاء اولطراس. ف اولطراس مكاينش نظام طبقي بلعكس كلشي بحال بحال كل واحد كيساهم بشي حاجا. لينوايو. هما دراري لولين لي كادو اولطراس. هما لكيقررو. ليرسبو. كيكونو مكلفين بدرب و لا بزاف ديال دروبا و لا سيكسيو. لاباندا. هي لكتخرج لاغاني ديال الاطراس وهي لكتغنيهم فتيران. كابو. هو لكيطلع فوق داك سلم و دور ديالو هو يختار المزيكا لغيغني جمهور لاولطراس و يعطي سينيال باش ابدا الكراكاج. ليزاديرون. دراري لكينخرطو ف لؤلطراس باش يوليو منهم وهادي هي الفئة الكبيرة وتاهي خاصها تعاون باشما قدات. تاريخ د لؤلطراس ف لمغريب. بين تسعينات حتال 2005، ݣاع الفراقي كان عندها جمهور مكانوش منظمين كول واحد كيدير ليبغا و غالبا كيجيو غا ف المناسبات فاش كتكون الفرقة لاعبا على شي لقب. وخا هكاك كانت واحد الفئة ليكتبغي الفرقة و كان كيخرجو نويطات كيتغناو و كانو كيديبلاصاو مع الفرقة هاد المجموعات هما لي غايمهدو ل بدية اولطراس ديال بصح. كانو حتا شي اولطراس بانو ونصاحبو من بعد. ف 2005، بدات لؤلطراس ف المغرب ف كازا ورباط بسباب جوج كروبات: اولطراس ݣرين بويز (جمهور رّاجا) و اولطراس عسكري رباط (جمهور الجيش الملكي). بين 2005 حتال 2012، تقريبا ݣاع الفراقي ولا عندهم اولطراس خاصا بيهم. و بداو انشطة ديال اولطراس ديال بصح بحال تيفوات، كراجات ؤ لپرودويات. هاد الفترة تعرفات بروينة ليكانت كان بزاف د المضاربات و صداعات بين لاولطراس ديال كل فرقة. ف 2011، بزاف د الاولتراس معجباتهمش هاد روينا وصداعات الخاويا. وغيتبناو العقلية الاسلامية. ولي هي بلي اي واحد غيجي لمدينة ديالنا خاص نحتارموه و نساو داكشي ليفات باش ميبقاوش صداعات ودراري يموتو على والو. امتلة على هاد الاولطراسات لتبناو هاد العقلية: حلالة بويز (جمهور قنيطرة) ؤ فاطال تايݣرز (جمهور المغرب الفاسي). بزاف د الاولطراسات الاخرين معجهومش هاد العقلية حيت مخالفة لمبادئ ديال اولطراس القديمة ل بانت ف برا و لي كاملا فيها غا العصا و حروب العصابات. ف 19 مارس 2016، ف ماتش ديال رّاجا و شباب ريف الحسيمي غينود صداع بين اولطراس ديال رجا و غيموتو جوج دراري و 55 واحد غيتجرح. ب سباب هاد لحاديتة لي تعرفات ب سميت سبت لكحل، دولة غتقرر تحبس الاولطراس من تيرانات. بين 2016 ؤ 2018، شي اولطراسات باش يبينو بلي هما ضد لقرار غيباشيو ب باش ظرفية ليدونا عليه ف لول. شي وحدين اخرين مغايغيوش و غيدخلو ب الباش اوفيسيال كتحدي لدولة بلي معمرها تقد تحبسنا كمتال: اولطراس كرين بويز. ف 2018، لمغريب غايرجع اولطراس. ف 4 مارس 2020، دولة غتحبس اولطراس ب سباب جايحة ڤيروس كورونا. ف 24 فبراير 2022، الدولة غاتعاود ترجّع اولطراس ل التيرانات. من 2022 ل دابا اولطراس فالمغرب عرفات تطور كبير ف العدد و ف الابداع.